fi en en en fr de da id fi da da da da da da da da da da da da da sv en en en en
Da Svanholm tabte til Svanholm - Svanholm Cricketklub
Tirsdag d. 19. marts 2013 kl. 19:42 af Henrik Pfaff
Det er ikke meget overdrevet, når vi kan sige, at Svanholm tabte nærmest til sig selv, da det glippede med at vinde årets afsluttende stævne om indendørs-SM.
Af KB`s vindende 127 point scorede de to ex-svanholmere brødrene Zishan (32) og Hamid Shah (23) og vi lavede selv 40 i ekstras. Så var der 32 tilbage til de øvrige KBère. Da vi battede, blev to af vores løbet ud og Zishan Shah tog de resterende 3 gærder for 24. Absolut en hævn for ham, der i fjor ofte gav udtryk for sin utilfredshed over ikke at komme til at kaste.
To gamle klubkammerater nu modstandere: Taha Ahmed, Svanholm og Hamid Shah nu KB
Men bortset fra det var det en tæt og medrivende finale.. Det var ganske simpelt god sport med holdene skiftevis oppe og nede, flotte præstationer afløst af skidt og kanel – det sidste særlig blandt kasterne på begge hold, men ikke desto mindre en strålende reklame for indendørsspillet, som vi dyrker det på disse kanter.
Svanholm mistede sin bedste indendørsspiller anføreren Taha Ahmed hurtigt, da han blev løbet ud. Udover lidt bistand af Mads Henriksen endte hele Svanholms skæbne at ligge i hænderne på Zameer Kahn og klubbens nyanskaffelse Taranjit Singh, en tyveårig inder, der for et års tid siden spillede som småprof. For Delhi under 19 og studerer på RUC. Han stinker af kvalitet. Da Kahn havde lavet 29 og Singh 36 som sidste gærde, manglede der tre bolde og Svanholm havde 125 – eller to mindre end KB. Zishan Shah kastede. En udenom, en treer scorede Svanholm, førend Kahn angreb Shahs tredjesidste bold, der endte i en basketballkurv. Og KB havde vundet med to point og jublede som gjaldt det et VM eller BIF’s tilhængere, hvis klubben undgår nedrykning.
Mærk tavlen. 125 (KB havde lavet 127) – og der var tre bolde igen.
Zameer Kahn i gang med at lægge an til at slag, der endte i en basketball kurv
KB´erne jubler som gjaldt det et VM. Zameer Khan er skuffet og lige så skuffet er vores nyerhvervelse Tarandit Singh,
i daglig tale kaldet Monty, som på daværende tidspunkt havde scoret 36 – og var den første indendørskamp
han nogensinde har prøvet i den afart af spillet
Forinden havde Svanholm vundet noget af en arbejdsmandssejr i den ene semifinale over Ishøj II, mens KB havde været mere overbevisende i den anden mod Ishøj I.
Resultaterne af finalespillet d. 17. marts:
Svanholm I 97/1(Taha Ahmed 23, Taranjit Singh 22x, Mads Henriksen 20x) over Ishøj II 96 Adnan Elahi 22).
Finale KB 127 (Zishan Shah 32, Hamid Shah 27) over Svanholm 125 (Zameer Kahn29, Taranjit Singh 36x, Zishan Shah 3/24).